GFPT อานิสงส์ญี่ปุ่นเปิดประเทศ ดันส่งออกไก่พุ่ง จับตากำไรปีนี้โตทะลัก 7 เท่าตัว
GFPT โบรกเชียร์ซื้อเป้า 19 บ. อานิสงส์ญี่ปุ่นเปิดประเทศ ดันส่งออกไก่พุ่ง จับตากำไรปีนี้โตทะลัก 7 เท่าตัวแตะ 1.7 พันล้านบาท ปี 66 โตต่อเนื่อง
GFPT โบรกเชียร์ซื้อเป้า 19 บ. อานิสงส์ญี่ปุ่นเปิดประเทศ ดันส่งออกไก่พุ่ง จับตากำไรปีนี้โตทะลัก 7 เท่าตัวแตะ 1.7 พันล้านบาท ปี 66 โตต่อเนื่อง
23 ก.ย. 2565

บล.ดาโอ (ประเทศไทย) ระบุในบทวิเคราะห์วันนี้(23 ก.ย.65) ว่า บริษัท จีเอฟพีที จำกัด (มหาชน) หรือ GFPT ได้อานิสงส์ปริมาณการส่งออกไก่ที่เพิ่มขึ้น เนื่องจากประเทศญี่ปุ่นเป็น destination หลักของการส่งออกไก่ของประเทศไทยคิดเป็น 48% ของการส่งออกทั้งหมด ขณะที่ GFPT มีรายได้จากการส่งออกไปญี่ปุ่นในปี 64 ที่ 11% ของรายได้รวม โดยการส่งออกไปญี่ปุ่นคิดเป็น 50% ของรายได้ export ของบริษัท
ทั้งนี้ยังคงประมาณการกำไรสุทธิปี 65 อยู่ที่ 1,696 ล้านบาท โต 711% เทียบช่วงเดียวกันของปีก่อน และปี 66 ที่ 1,787 ล้านบาท  โต 5% เทียบช่วงเดียวกันของปีก่อน โดยยังคงคำแนะนำ “ซื้อ” GFPT และราคาเป้าหมายที่ 19.00 บาท
โดยจากที่ญี่ปุ่นประกาศรับฟรีวีซ่าท่องเที่ยวรายบุคคล (ไม่ผ่านกรุ๊ปทัวร์) ตั้งแต่ 11 ต.ค. นี้ เมื่อวันที่ 22 กันยายน 65 เจแปนไทมส์ รายงานว่า นายฟูมิโอะ คิชิดะ นายกรัฐมนตรีญี่ปุ่น กล่าวระหว่างเดินทางไปนครนิวยอร์กเพื่อร่วมประชุมสมัชชาใหญ่สหประชาชาติว่า ญี่ปุ่นจะเปิดประเทศรับนักท่องเที่ยวฟรีวีซ่า ให้เข้าไปเที่ยวได้เองไม่ต้องผ่านบริษัททัวร์ และยกเลิกการจำกัดจำนวน 50,000 คนต่อวัน ตั้งแต่วันที่ 11 ตุลาคม เป็นต้นไป
 